<PERSON> imi e greu sa inteleg cum ai ajuns la concluzia ca toti cei care solicita suspendarea sau mutarea in online fug de munca. 
Statisticile nu sunt deloc vesele, pentru nicio categorie de varsta si in special pentru cele avansate. Chiar daca nu e cazul tau, e al foarte multora dintre colegi si sunt convins ca si cei tineri au parinti/bunici de care le pasa. Prudenta si dorinta de preventie sunt prin urmare absolut normale. 
Un pic de moderatie in astfel de salturi de rationament + un pic de respect la adresa colegilor (care chiar nu au fugit de munca in multi ani, inclusiv cand salariile in invatamant erau infime) sunt intotdeauna binevenite :) 

Motivatia tuturor care au solicitat suspendarea / mutarea temporara in online a fost legata de necesitatea preventiei ! 
S-au adus multe argumente in acest sens, presupun ca nu mai e nevoie sa le repet. Daca Italia nu e un argument, daca exponentiala nu este destul de concreta, poate sa ajute, eventual, imaginea unui amfiteatru plin cu studenti unul langa altul, din care unul are virusul fara sa stie si il "disemineaza" stanga-dreapta si 1-2 randuri in fata vreme de 2 ore. Repeta asta la 5-6 cursuri / saptamana + laboratoare, plus discutii amicale la cantina, plus lift, hol s.a.m.d. Ne place sau nu, facultatea poate fi un mediu de transmisie intensa. 

Marturisesc ca nici eu nu inteleg ce se mai asteapta si sper ca se va lua o decizie maine . Intre 1-2 zile castigate (sau pierdute) pentru procesul de invatamant si evitarea riscurilor majore (de sanatate, viata + compromitere a intregului an didactic), mie mi s-ar parea ca e o alegere simpla. Dar poate nu stiu toate datele si perspectivele problemei. 

Conducerea UPB va lua deciziile legate de continuare / suspendare / mutare online. Tinand cont, desigur, de legislatie, de gravitatea situatiei si probabil incercand sa minimizeze afectarea procesului de invatamant (e.g. forme de continuare online a activitatii, in masura posibilitatilor - nu toti profesorii si studentii au acasa un PC/laptop, majoritatea laboratoarelor necesita echipamente specializate etc.). 

In rest, chiar nu cred ca fuge cineva de munca si toti ar prefera sa continue orele in conditii normale si sigure. 

Seara frumoasa tuturor. 
<PERSON>